Sôngay (vahoaka)
Ny Sôngay dia vahoaka amin' ny sahan' ny ony Niger mivelona indrindra amin' ny asa tany sy ny asa tanana. Izy ireo dia vondrom-poko lehibe ao Maly sy ao Nizera ary any amin' ny tapany avaratr' i Benîno. Ahitana azy ireo ihany koa ny ao Nizerià sy ao Borkina Fasô. Vahoaka vokatry ny fifangaroam-poko ny Sôngay: Malinke, Folany, Toarega ary Gormantse, fifangaroana nitranga nandritra ny taonjato maro. Ara-kolontsaina dia tena akaiky ny Toarega izy ireo fa indrindra ny Zarma sy Dendy izay mitovy fiteny aminy. Ny fiteny sôngay (ao amin' ny fianakaviam-piteny nilô-sahariana) no fiteniny.

Miisa any amin' ny 9 452 000 izy ireo ka toy izao ny fitsinjarany isam-pirenena: any Maly misy 1 940 000, any Benîno misy 406 000, any Nizera misy 5 106 000, any Nizerià misy 1 200 000, any Borkina Fasô misy 300 000, ary any Ganà misy 8 500.

Atao hoe Sôngay, Songôy, Sôngôy, Sôngray, na Sônray koa izy ireo. 

Ny Sôngay dia mponina tranainy tany Afrika Andrefana. Nanana ny lazany tamin' ny faran' ny taonjato faha-15 sy ny fiandohan' ny taonjato faha-16 ny Empira Sôngay.

Jereo koa 

 Fiteny sôngay